Case ID: 1110997
Sentence 22: İşin müəyyən olunan halı həmçinin ondan ibarətdir ki, Bakı şəhəri, Səbail rayonu, Asəf Zeynallı küçəsində yerləşən 14/33 saylı evin hazırda Cavabdeh mülkiyyətində olan qeyri-yaşayış sahəsində əvvəllər 12 saylı mağaza fəaliyyət göstərmiş, “İçərişəhər” Dövlət Tarixi-Memarlıq Qoruğunun həmin mağazanın müdirinə ünvanladığı 29.05.1998-ci il tarixli məktubda mağazanın anbarının ümumi həyətə açılan qapısının qonşulara narahatlıq yaratdığından küçəyə açılmasının mümkün hesab edildiyi, habelə ünvanda yerləşən, baxımsız və antisanitariya vəziyyətindəki 4 kv.m-lik otağın mağazanın vəsaiti hesabına abadlaşdırılacağı təqdirdə onun həyətdə yaşayan sakinlərin razılığı ilə mağazaya verilməsinə etiraz olunmadığı bildirilmişdir.İş materiallarından aydın olur ki, Bakı şəhəri, A.Zeynallı küçəsi 14/33 saylı evin sakinləri tərəfindən “İçərişəhər” Dövlət Tarixi-Memarlıq Qoruğunun müdirinə 27.05.1998-ci il tarixdə ərizə ünvanlanmış, ərizədə ərizəçilər, 4 kv.m-ə yaxın istifadəsiz sahənin 12 saylı mağazanın həyətdə yerləşən anbarına qatılmasına etiraz etmədiklərini göstərmişlər.